Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: polgári jogot [30/1992. (V. 26.) AB határozat, ABH 1992. 167., 178–180].
Paragraph Index: 1387

7. 1. A közérdek fogalmáról Az egyik alapkérdés, hogy mi a közérdek tartalma, s ezen belül mit takar az „érdek”, s mit a „köz” fogalma? Csak más általános jogfogalommal tudunk válaszolni erre, mondván, hogy a közösségnek érdeke fûzõdik az állam biztonságához, a közbiztonsághoz, a közrendhez, a köznyugalomhoz, a közegészséghez, a közerkölcsök érvényesüléséhez, a gazdasági verseny szabadságához stb. A jogilag védendõ kör rendkívül heterogén, tehát közérdeknek minõsül a közhatalom mûködésének, illetve a közfeladatok (oktatás, egészségügy, szociális ellátás stb.) megszervezésének, megvalósításának zavartalansága, de éppen így közérdeknek tekinthetõ a jog által elismert magánérdek is, például a jogérvényesítésre képtelen magánszemély jogának a védelme is. A közérdek tartalmának tisztázása tekintetében egyébként a bírói gyakorlat sincs jobb helyzetben, mint a jogirodalom, amit betetõz, hogy az Alkotmánybíróság a közerkölcs kategóriája kapcsán kifejezetten elutasította, s a törvényhozás kompetenciájába utalta a határozatlan jogfogalmak tartalmi meghatározását.24 A pozitív meghatározás egyébként sem volna képes „lefedni” azt az életbeli teljességet, magatartási kört, amely egy idealizált nyugalmi állapotot, a közösségek és érdekvédelmi szervezeteik „rendeltetésszerû” mûködését, illetve háborítatlanságát biztosítják. A közérdeknek (ideértve a jogos magánérdek számtalan alakváltozatát is) tehát jogi értelemben vett pozitív tartalmat adni éppen annyira lehetetlen, mint például a bûncselekmény fogalmát a „mi nem bûncselekmény” szférájával megadni. A közérdek jogi védelem alá helyezett értékei kettõs jelleget mutatnak:

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes